ORDE do 3 de xuño de 2021, conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, pola que se flexibiliza a realización das estadías concedidas ao abeiro das convocatorias para os anos 2019 e 2020 das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia polo programa operativo FSE Galicia 2014-2020, como consecuencia da situación creada pola evolución da pandemia da COVID-19 (códigos de procedemento ED481A e IN606A).
Consellería de Cultura, Educación e Universidade — III. Outras disposicións — 23/06/2021

A evolución da pandemia do coronavirus COVID-19 durante os anos 2020 e 2021, declarada pola Organización Mundial da Saúde (OMS), dificulta que as persoas investigadoras contratadas ao abeiro do programa das axudas predoutorais convocadas conxuntamente pola Consellería de Educación, Universidade e Formación Profesional e pola Consellería de Economía, Emprego e Industria nos anos 2019 e 2020 realicen as estadías de tres meses de duración no estranxeiro que tiñan concedidas, debido ao peche de fronteiras e/ou das universidades/centros de investigación onde ían realizalas.
Nestas circunstancias excepcionais, as universidades do SUG, para garantir os dereitos de todas as persoas contratadas, comunicáronlle á Secretaria Xeral de Universidades as datas e a zona onde tiñan previsto realizar a estadía as persoas contratadas, segundo se define na convocatoria correspondente.
Atendendo a estas consideracións xerais e en virtude das súas competencias, a Consellería de Cultura, Educación e Universidade e a Vicepresidencia Segunda e Consellería de Economía, Empresa e Innovación, no uso das atribucións que temos conferidas,
Artigo 1.
Obxecto
O obxecto desta orde é flexibilizar as datas de realización das estadías concedidas ás persoas investigadoras contratadas polas universidades do SUG, entidades beneficiarias das axudas, no marco das axudas de apoio á etapa predoutoral para os anos 2019 e 2020, como consecuencia da situación extraordinaria provocada pola pandemia do coronavirus COVID-19.
Artigo 2.
Ámbito e réxime de aplicación
1. Esta modificación vai dirixida ás universidades do SUG que teñan contratadas persoas investigadoras con dereito a realizar unha estadía nos anos 2020 e 2021, a través dun contrato predoutoral de duración determinada, como entidades beneficiarias dunha axuda regulada nas seguintes convocatorias:
– Orde do 31 de decembro de 2018, conxunta da Consellería de Educación, Universidade e Formación Profesional e da Consellería de Economía, Emprego e Industria, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do SUG polo programa operativo FSE Galicia 2014-2020, e se procede á súa convocatoria para o exercicio 2019 (DOG nº 21, de 30 xaneiro de 2019).
Pola Orde do 16 de xuño de 2020, conxunta da Consellería de Educación, Universidade e Formación Profesional e da Consellería de Economía, Emprego e Industria, ampliouse a duración e o crédito das axudas vixentes de apoio á etapa predoutoral, entre as cales se incluían as axudas da convocatoria de 2019. No artigo 2.4 desta orde establécese que as persoas contratadas con cargo á Orde do 31 de decembro de 2018, que teñen concedida unha axuda para a realización dunha estadía de tres meses de duración no estranxeiro entre o 1 de xaneiro e o 31 de outubro de 2020 e que non a puideron realizar ou completar pola crise sanitaria provocada pola pandemia da Covid 19, poderán solicitar a través das entidades contratantes unha modificación das datas de realización das estadías ata o 31 de outubro do 2021, sempre que non coincidan cos últimos seis meses de contrato.
– Orde do 20 de decembro de 2019, conxunta da Consellería de Educación, Universidade e Formación Profesional e da Consellería de Economía, Emprego e Industria, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do SUG polo programa operativo FSE Galicia 2014-2020, e se procede á súa convocatoria para o exercicio 2020 (códigos de procedemento ED481A e IN606A), publicada no DOG núm. 25, do 6 de febreiro de 2020.
O parágrafo segundo do artigo 3.3 da Orde do 20 de decembro de 2019 establece que as estadías serán continuadas e terán que realizarse entre o 1 de xaneiro de 2021 e o 31 de outubro de 2021.
2. As persoas contratadas con cargo ás ordes do 31 de decembro de 2018 e do 20 de decembro de 2019 que teñen concedida unha axuda para a realización dunha estadía de tres meses de duración no estranxeiro e que non a puideron realizar ou completar pola crise sanitaria provocada pola pandemia da Covid 19, poderán realizar a estadía durante a vixencia da axuda nas seguintes datas:
– Entre o 1 de xaneiro de 2021 e o 31 de outubro de 2021 ou
– Entre o 1 de xaneiro de 2022 e o 31 de outubro de 2022.
3. De acordo coas solicitudes que as persoas investigadoras contratadas lles presentaron ás universidades do SUG, as datas e a zona de realización da estadía serán as seguintes, segundo a convocatoria:
a) Orde do 31 de decembro de 2018:
UDC:
USC:
UVigo:
UDC:
USC:
UVigo:
Ás estadías desta convocatoria que se van realizar en 2022 non lles será de aplicación o segundo parágrafo do artigo 16.3 da Orde do 31 de decembro de 2018 no referente a que non poidan superpoñerse cos últimos 6 meses de contrato.
a) Orde do 20 de decembro de 2019: as persoas investigadoras que tiñan concedida a axuda para a realización da estadía en 2021 e que optaron por realizala en 2022 son as seguintes:
UDC:
USC:
UVigo:
UDC:
USC:
UVigo:
4. O réxime regulador destas axudas é o establecido en cada convocatoria e na correspondente resolución de concesión, polo que lles son de aplicación todos os dereitos, as obrigas e o réxime normativo das respectivas ordes de convocatoria e resolucións de concesión afectadas por esta orde, tanto para as entidades beneficiarias como para as persoas investigadoras contratadas.
Artigo 3. Dotación orzamentaria
As axudas impútanse á aplicación 10.20.561B.444.0 e esta modificación non supón un aumento do crédito concedido para cada convocatoria senón unha redistribución do crédito destinado ás estadías nas anualidades de 2021 e 2022:
O financiamento das axudas correspondentes ás universidades do SUG procede do Plan galego de financiamento universitario 2016-2020 (aprobado polo Acordo do Consello da Xunta de Galicia do 29 de outubro de 2015, DOG número 221, do 19 de novembro), que se atopa prorrogado en 2021 ao abeiro do disposto no artigo 36 da Lei 7/2019, do 27 de decembro, de medidas fiscais e administrativas. A anualidade de 2022 integrarase no novo plan de financiamento para os anos seguintes, sempre que así o permitan as dispoñibilidades orzamentarias.
Disposición derradeira primeira.
Recursos
Contra esta orde poderase recorrer mediante recurso potestativo de reposición ante a persoa titular da Consellería de Cultura, Educación e Universidade ou ante a persoa titular da Presidencia da Gain no prazo dun mes a partir do día seguinte ao da súa publicación no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa notificación.
Santiago de Compostela, 3 de xuño de 2021